اوکراینا پرزیدنتی ولادیمیر زلنسکی سرحدلرینده‌کی 105 مین روسیا عسگریندن یالنیز 11 مینی‌نین گئری چکیلدیگینی سؤیله‌دی.
اوکراینا دوولت باشقانلیغیندان وئریلن معلوماتا گؤره، ولادیمبر زلنسکی کانادانین باش ناظیری جاستین ترودو ایله تلفوندا دانیشیب.
زلنسکی و ترودو صحبت زامانی گ-7 و ناتو ذیروه توپلانتیلاریندان اولی گوندم مؤوضوع لاری ایله باغلی فیکیر موبادیله‌سی آپاریب‌لار.
ترودویا دونباس-‌داکی وضعیتله باغلی معلومات وئرن زلنسکی دئییب: "روسیانین اوکراینا سرحدلریندن گئری چکدیگی عسگر سایی غیری-کافی‌دیر. 105 مین روسیا عسگریندن یالنیز 11 مینی گئری دؤنوب. حل اوچون روسیایا اولوسلار آراسی تضییق تطبیق اولونما‌لی‌دیر".
کانادانین باش ناظیری ترود دا اوکراینانین تورپاق بوتؤو‌لوگو و اگمنلیگینه اولان سارسیلماز دستکینی بیلدیریب.
